**V Š E O B E C N E Z Á V A Z N É N A R I A D E N I E O B C E V O Ľ A**

**č. 1/2024**

### O  M I E S T N O M P O P L A T K U Z A K O M U N Á L N E O D P A D Y

### A D R O B N É S T A V E B N É O D P A D Y na kalendárny rok 2025

Obec Voľa v súlade s ustanovením § 6 ods. 1 zákona č. 369/1990 Zb. o obecnom zriadení v znení neskorších predpisov, ustanoveniami § 79 ods. 2, § 81 ods.1 a § 83 zákona č. 582/ 2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov a o zmene a doplnení niektorých zákonov

**u s t a n o v u j e**

**§ 1**

**Základné ustanovenie**

1. Obecné zastupiteľstvo vo Voli podľa § 11 ods. 4 písm. d/ a e/ zákona č. 369/1990 Zb. o obecnom zriadení v znení neskorších predpisov r o z h o d l o, že v nadväznosti na § 98 zákona č. 582 /2004 Z. z. o miestnych daniach a miestnom poplatku za komunálne odpady a drobné stavebné odpady z a v á d z a s účinnosťou od 1.januára 2025 m i e s t n y

p o p l a t o k z a k o m u n á l n e o d p a d y a d r o b n é s t a v e b n é

o d p a d y.

2. Toto všeobecne záväzné nariadenie upravuje podmienky určovania a vyberania miestneho poplatku za komunálne odpady a drobné stavebné odpady na území obce Voľa v zdaňovacom období roku 2025.

**§ 2**

**Miestny poplatok za komunálny odpad**

1. Miestny poplatok za komunálne odpady a drobné stavebné odpady /ďalej len poplatok/ sa platí za komunálne odpady okrem elektroodpadov a drobné stavebné odpady, ktoré vznikajú na území obce Voľa.

2. Poplatok platí poplatník, ktorým je:

a/ fyzická osoba, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, ovocný sad, trvalý trávnatý porast na iný účel ako na podnikanie, pozemok v zastavanom území obce /ďalej len "nehnuteľnosť"/,

b/ právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,

c/ podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania,

3. Poplatková povinnosť vzniká dňom, ktorým nastane skutočnosť uvedená v odseku 2.

**§ 3**

**Sadzba poplatku**

1. Sadzba poplatku je:

a/ 0,0685 eur za osobu a kalendárny deň (za rok 25 €), určuje sa jedna 120 l nádoba pre maximálne 4 osoby, každá ďalšia 120 l nádoba bude spoplatnená sumou 25 €.

b/ 0,0685 eur za osobu a kalendárny deň (za rok 25 €) za nehnuteľnosť, ak vlastník nehnuteľnosti nemá na území obce trvalý a prechodný pobyt.

**§ 4**

**Určenie poplatku**

1. Poplatok je určený podľa § 79 ods. 2 zákona č. 582/2004 Z. z.

**§ 5**

**Ohlásenie**

1. Poplatník je povinný do jedného mesiaca odo dňa vzniku povinnosti platiť poplatok, odo dňa, keď nastala skutočnosť, ktorá má vplyv na zánik poplatkovej povinnosti, ako aj od skončenia obdobia určeného obcou, za ktoré platil poplatok, v prípade ak došlo k zmene už ohlásených údajov, ohlásiť obci údaje podľa § 80 zákona č. 582/2004 Z. z.

**§ 6**

**Vyrubenie poplatku a spôsob platenia poplatku**

1. Obec vyrubí poplatok rozhodnutím.

2. Poplatok sa platí na účet obce: IBAN SK28 5600 0000 0042 2246 4001/ alebo v hotovosti do pokladnice obecného úradu.

**§ 7**

**Zníženie alebo odpustenie poplatku**

1. Správca dane na základe žiadosti daňového subjektu poplatok zníži alebo odpustí v zmysle zákona, za obdobie, za ktoré poplatník preukáže na základe hodnoverných dokladov, že viac ako 90 dní v zdaňovacom období sa nezdržiava alebo nezdržiaval na území obce.

Hodnoverným dokladom pri zdržiavaní sa na území Slovenskej republiky je:

a) potvrdenie od zamestnávateľa o pracovnom pomere, v ktorom zamestnávateľ potvrdí, že poplatník v zdaňovacom období vykonáva prácu mimo obce Voľa (nie pracovná zmluva)

b) potvrdenie od iného správcu dane, že poplatník zaplatil poplatok u neho (osoby bývajúce v podnájme a iné).

Hodnoverným dokladom pri zdržiavaní sa mimo územia Slovenskej republiky je:

a) potvrdenie od zamestnávateľa o pracovnom pomere

b) pracovná zmluva

2. O zníženie alebo odpustenie poplatku možno žiadať pri splnení ustanovení § 7 ods. 1 tohto VZN, a to v lehote do 30 dní od vzniku dôvodov pre zníženie alebo odpustenie.

Poplatník si nárok na zníženie alebo odpustenie poplatku uplatňuje za každé zdaňovacie obdobie zvlášť v zmysle zákona.

3. Obec o žiadosti o zníženie, resp. odpustenie poplatku rozhodne do 60 dní od doručenia žiadosti, ku ktorej budú priložené hodnoverné doklady.

**§ 8**

**Záverečné ustanovenia**

1. Dňom účinnosti tohto Všeobecne záväzného nariadenia o miestnom poplatku za komunálne odpady a drobné stavebné odpady sa zrušuje Všeobecne záväzné nariadenie o miestnom poplatku za komunálne odpady a drobné stavebné odpady zo dňa 01.12.2023.

2. Obecné zastupiteľstvo obce Voľa sa na tomto všeobecne záväznom nariadení o miestnom poplatku za komunálne odpady a drobné stavebné odpady na rok 2025 uznieslo Uznesením č. .../2024 dňa 13.12.2024.

**§ 9**

**Účinnosť**

Toto nariadenie nadobúda účinnosť 1. januára 2025.

Viliam Basara

starosta obce